	[image: image1.png]a1l

TEKSTILMATERIALU TEHNOLOGIJU UN DIZAINA INSTITUTS




	[image: image3.wmf]
	[image: image2.emf]


Ādažu vidusskolas 
skolēnu zīmēšanas konkursa 

„Mana skolas forma”
Nolikums

Konkursa organizētājs: RTU TTDI (Rīgas Tehniskā universitāte Tekstilmateriālu tehnoloģiju un dizaina institūts) sadarbībā ar Ādažu vidusskolas atbalsta biedrību (AVAB).

Konkursa tēma: „Mana skolas forma”.

Savā darbā jāattēlo skolas forma, kuru darba autors valkātu ar prieku un lepnumu. Zīmējumā var būt attēloti gan atsevišķi skolas formas apģērba modeļi, gan skolnieks šajā apģērbā. Vēlams tērpu attēlot gan no priekšpuses, gan no mugurpuses.

Konkursa mērķis: noskaidrot Ādažu vidusskolas skolēnu un viņu vecāku intereses un prioritātes skolēnu apģērba izvēlē, kā arī veicināt skolēnu talantu attīstību. Konkurss „Mana skolas forma” ir viena no aktivitātēm, ko veic Ādažu vidusskola, skolēnu vecāki (AVAB) un RTU, ar mērķi nostiprināt skolas formas nēsāšanas praksi, uzlabot dizainu un papildināt skolas formas kolekciju ar jauniem modeļiem.  
Konkursa dalībnieki: Ādažu vidusskolas 1. – 12. klašu skolēni. 
Konkursa noteikumi: Darbiem jāatbilst konkursa tematikai. Katrs dalībnieks var piedalīties konkursā ar vairākiem darbiem. Darba izpildījuma tehnika - pēc izvēles (zīmējums, kolāža, aplikācija vai cita orģināltehnika). Formāts: A4. Darbs var būt papildināts arī ar aprakstu, lai varētu precīzāk saprast ideju.
Darba aizmugurē jānorāda autora vārds un uzvārds, vecums, klase un autora vai vecāku e-pasta adrese.

Darbu iesniegšanas termiņš: 2012.gada 9.marts.
Darbus nodod: Ādažu vidusskolā katras klases audzinātājam vai pie sekretāres.
Darbu vērtēšanas kritēriji: atbilstība konkursa tematikai, idejas oriģinalitāte, tēmas izklāsts, darba tehniskā kvalitāte.
Darbus novērtēs kvalificēta žūrijas komisija, ar sekojošā sastāvā:

Dace Dumpe – Ādažu vidusskolas direktore;
Indra Garā - Ādažu vidusskolas Vecāku padomes priekšsēdētāja;
Jutta Ruka – tērpu dizainere, Ādažu vidusskolas atbalsta biedrības valdes locekle;
Marina Mačanovska - apģērbu dizainere un tehnoloģe, RTU Apģērbu un tekstila tehnoloģijas maģistrantūras studente;

Ausma Viļumsone - RTU Apģērbu un tekstila tehnoloģijas katedras profesore, Tekstilmateriālu tehnoloģiju un dizaina institūta projekta vadītāja un direktore.
Vērtēšanas kārtība:

Zīmējumus vērtēs šādās klašu grupās: 1.-4. klases, 5.-9. klases, 10. -12. klases. 

Rezultāti: Konkursa rezultāti būs zināmi 2012.gada 20.martā un tiks izziņoti Ādažu vidusskolas mājas lapā www.adazuvidusskola.lv. Visās klašu grupās labāko darbu autori tiks apbalvoti un skolēnu idejas tiks ņemtas vērā skolas formas dizaina uzlabošanā. 
Kontakti: Ādažu vidusskolas Vecāku padomes priekšsēdētaja Indra Garā, t. 25491831;
                 Apģērbu dizainere un tehnologs, RTU Apģērbu un tekstila tehnoloģijas    

                 maģistrantūras studente Marina Mačanovska, e-pasts: Marina.Macanovska@rtu.lv.

Izsniegtie darbi netiek atdoti.

